
Dokumentum alapú adatbázisok vizsgálata teljesítmény és terhelhetőség szempontjából

A megfelelő adatbáziskezelő-rendszer kiválasztása során fontos szempont a lehető legkisebb feldolgozási idő, különösen Webes környezetben. Az egyes adatbázis-kezelők végrehajtási ideje különbözhet az elterő adattárolási modellek miatt is. A dolgozatban részletesen összehasonlításra kerül a MongoDB és a MySQL teljesítmény és skálázhatóság szempontjából. Beszúrási és olvasási műveletek lekérdezési idejeit mértem egy általam fejlesztett PHP Webalkalmazás segítségével. Megvizsgáltam miképp változnak a lekérdezési idők különböző méretű adatbázisokban és konkurrens kérések esetén. Megállapításra került, hogy a MongoDB-ben a beszúrási művelet 95%-kal kevesebb időt vett igénybe, mint a MySQL adatbázisban. A különbség konkurrens lekérdezések esetén jóval kisebb. Ennek oka, hogy a MongoDB a horizontális skálázhatóságot valósítja meg hatékonyan, ellentétben a MySQL által használt vertikális skálázhatósággal. Ha az összes lekérdezés és a konkurens lekérdezések aránya eléri a 70%-ot, akkor a MySQL hatékonyabban szolgálja ki a beérkező kéréseket.



